**אצטדיון וינטר** הוא אצטדיון כדורגל הממוקם בדרום רמת גן סמוך לספארי ומשמש כמגרשה הביתי של קבוצת הכדורגל הכח מכבי עמידר רמת גן. לאצטדיון שני יציעים – מרכזי (מערבי) ומשני (מזרחי).

היסטוריה
--------

מסגירת מגרש גלי גיל בשנת 1974 נותרה קבוצת הכח מכבי רמת גן חסרת מגרש ונדדה בין מגרשים שונים. 
בפברואר 1973 הוחכר מגרש ליד הספארי לאגודה למען מכבי רמת גן לצורך הקמת האצטדיון עבור קבוצת הכח מכבי רמת גן. ביולי 1979 דווח שהשלמת האצטדיון מתעכבת בגלל מחסור בכסף. מידות המגרש היו זהות לאלו של בלומפילד. האצטדיון נפתח בשנת 1980 ובעונת 1981-82 קיימה בו הכח רמת גן את משחקי הבית. בשנת 1985 פורסם שמצב האצטדיון ירוד ובשנת 1986 פורסם שהדשא חודש והמגרש יושר.

בשנת 2001 הותקנו באצטדיון כ-8,000 מושבי פלסטיק על טריבונות הבטון. המושבים, בצבעי הקבוצה דאז, סגול ולבן, הותקנו בסדר אשר יצר את כיתוב שם הקבוצה, "הכח מכבי רמת גן", וכן את קריאת העידוד המפורסמת של אוהדי הכח, "הך הך הכח".

ב-2006, לרגל עליית הקבוצה המאוחדת, הכח עמידר רמת גן, לליגת העל, שופץ האצטדיון בסיוע עיריית רמת גן והטוטו בצורה נרחבת יותר, שכללה התקנת עמודי תאורה חדשים שהובאו מאיטליה, שיפוץ תא התקשורת, הרחקת הגדר החיצונית ויצירת מרחב סטרילי סביב האצטדיון, צביעת היציעים, שיפוץ היציע המזרחי, הגדלת מספר הכניסות לאצטדיון משתיים לשש ושיפוצן ובניית ביתן חדש לקופות. 

באצטדיון שיחקו בעבר הקבוצות עירוני ניר רמת השרון בעונת 2011/2012, מ.ס. כפר קאסם בשנים 2018-2015 ובית"ר תל אביב.

בעת התפרצות נגיף הקורונה בישראל בשנת 2020 הוחלט להפוך את האצטדיון לבסיס צבאי שמהווה בית חולים זמני במסגרת התקנות לשעת חירום.

עד שנת 2018 האצטדיון נהג לארח טקסי סיום לימודים לתלמידי כיתות ח' מכל בתי הספר בעיר.

### הסכסוך על אצטדיון

ב-2018 החליט הבעלים של קבוצת הכח עמידר שהאצטדיון שייך לו, שהוועד לא קיים והוא מתכוון להקים במתחם השייך לו אצטדיון כדורגל חדש על שם משפחתו ולמכור את הנוכחי עם הקבוצה.
בעלי הקבוצה סירב לדבר עם אוהדי הקבוצה שטוענים שאינו משקיע בה ואין ברצונו להחזירה לליגה גבוהה יותר. הקרע הזה גורם לכך שלמשחקי הקבוצה מגיעים כמה עשרות אוהדים בלבד. 

ביוני 2020 פנה הוועד בבקשה לפסק דין הצהרתי שיקבע מי בעל זכות החכירה במגרש ומי בעל זכות השימוש בו.

בסוף 2022 נחתם הסכם בין בעלי הקבוצה דאז, לבין העמותה למען המכבי ברמת גן, לפיה לקבוצת הכדורגל אין זכויות קנייניות במגרש, וכי הקבוצה שוכרת את המגרש למשך שנתיים בכל פעם. בכך הפכה הכח רמת גן לקבוצה היחידה בישראל שבבעלות ארגון המקושר אליה, אצטדיון.

מספר חודשים לאחר מכן החליט בית המשפט לסגור את האצטדיון, מתוך חשש שאחד מבעליה הקודמים של הקבוצה מקיים בו פעילות פלילית, מה שיהווה סכנה לשלום הציבור. נכון לאוגוסט 2023, האצטדיון עודנו סגור לפעילות.

* הכניסה לאצטדיוןהכניסה לאצטדיון

קישורים חיצוניים
----------------

ויקישיתוף מדיה וקבצים בנושא **אצטדיון וינטר** בוויקישיתוף
* אצטדיון וינטר באתר V5 אדריכלים

הערות שוליים
------------

1. ↑  זכויות במקרקעין, אגודה למען מכבי רמת-גן, אתר גיידסטאר
2. ↑  שחקני הכח סירבו לפנות איצטדיון ר"ג לאימון הסגל, מעריב, 8 בינואר 1976
3. ↑  שאילתה של מר אדם קניגסברגר חבר מועצת העיר, עיריית רמת-גן, ישיבת מועצת העיר מן המניין מס' 80 (חלק א'), 10 במאי 2018
4. ↑  פרקש רוצה להיות בעל הבית והוא עומד מאחורי הקנוניה, מעריב, 30 באוגוסט 1976
5. ↑  הדאגה: מגרש ביתי, מעריב, 8 ביולי 1979
6. ↑  בגלל תשש מ"ריגול" בוטל משחק של כפר־סבא, מעריב, 18 בספטמבר 1980
7. ↑  לאן בחג, מעריב, 19 באוקטובר 1981
8. ↑  מחר ברמת־גן דרבי עם השלכות על המאבק בצמרת, דבר, 22 בינואר 1982  
מאבק לאומי בצמרת הארצית, מעריב, 29 באוקטובר 1982
9. ↑  וינטר: פראייר מי שחוזר לכאן, חדשות, 27 באוגוסט 1985
10. ↑  בית"ר ת"א - הפועל פ"ת, מעריב, 18 בספטמבר 1986
11. ↑  ספורט הארץ, בגלל הסגר על בני ברק: איצטדיון וינטר ישמש בסיס צבאי, באתר הארץ, 4 באפריל 2020
12. ↑  רוקדים כל הדרך לתיכון באתר עיריית רמת גן
13. ↑  אבינעם פורת, פעם היינו:האימפריות הנעלמות של הכדורגל הישראלי, באתר ynet, 6 בספטמבר 2020
14. ↑  אבי כהן, לאחר עשר שנות מאבק: העמותה למען המכבי ברמת גן היא הבעלים של אצטדיון וינטר, 15 בדצמבר 2022, ישראל היום
15. ↑  מיכאל וייסרמן, מכת מוות להכח עמידר רמת גן? אצטדיון וינטר ייסגר, 7 ביוני 2023, דאבל פס